Палітычная падзея года: прадстаўнікі апазіцыі ў парламенце Упершыню за апошнія 12 год дзве прадстаўніцы дэмакратычных сіл сталі дэпутаткамі Палаты Прадстаўнікоў Беларусі – Ганна Канапацкая з Аб’яднанай грамадзянскай партыі і Алена Анісім з Таварыства беларускай мовы. Яны з’яўляюцца адзінымі прадстаўніцамі апазіцыі сярод 110 дэпутатаў Парламента, абраных у верасні 2016 года. Аналітыкі мяркуюць, што Аляксандр Лукашэнка дазволіў прызначыць двух незалежных дэпутатаў праз ціск Захаду.